CELEX: 62020TN0008
Language: lv
Date: 2020-01-08 00:00:00
Title: Lieta T-8/20: Prasība, kas celta 2020. gada 8. janvārī – Čehijas Republika/Komisija

9.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 77/56
            
         
      Prasība, kas celta 2020. gada 8. janvārī – Čehijas Republika/Komisija
      (Lieta T-8/20)
      (2020/C 77/77)
      Tiesvedības valoda – čehu
      
         Lietas dalībnieki
      
      
         Prasītāja: Čehijas Republika (pārstāvji: M. Smolek, J. Pavliš, J. Očková un J. Vláčil)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas lēmumu (ES) 2019/1835 (2019. gada 30. oktobris), ciktāl ar to no Eiropas Savienības finansējuma ir izslēgti konkrēti Čehijas Republikas izdevumi, kurus tā attiecinājusi uz Eiropas Lauksaimniecības fondu lauku attīstībai (ELFLA) pasākuma M14 ietvaros attiecībā uz 2017., 2018. un 2019. finanšu gadu un kuru kopējais apmērs ir 35 109,02 EUR, kā arī piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza šādu pamatu:
      
                  —
               
               
                  pamats attiecas uz Eiropas Parlamenta un Padomes Regulas (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību 52. panta 1. punkta pārkāpumu. Komisija ir piemērojusi finanšu korekciju, balstoties uz pieņēmumu, ka ir pārkāpta viena Savienības tiesību norma, proti, Komisijas Īstenošanas regulas (ES) Nr. 809/2014 (2014. gada 17. jūlijs), ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (turpmāk tekstā – “Regula Nr. 809/2014”), 25. pants. Taču šī tiesību norma neesot pārkāpta. Būtībā Komisija kļūdaini uzskatot, ka pārbaudes apmeklējuma uzsākšana saņēmēja pirmajā lauku saimniecībā ir uzskatāma par netiešu turpmāku pārbaužu izziņošanu, un šo netiešo izziņošanu sasaista ar tādām sekām, it kā būtu runa par patiesu pārbaudes izziņošanu Regulas Nr. 809/2014 25. panta izpratnē.